Semifinalerne i Forza Denmark International 2013 afvikles uden spillere fra VEB. Arrangørklubben var med i fire kvartfinaler, men desværre blev det til lutter nederlag.

Eric Pang var tættest på avancement, men hollænderen tabte 17-21, 21-9, 15-21 til Misbun Ramdan Mohmed Misbun fra Malaysia. I de tre andre kampe var VEB-spillerne ikke i nærheden af sejr. VEB's Nikolaj Overgaard og Kasper Antonsen tabte 15-21, 14-21 til Marcus Ellis, England, og Paul Van Rietvelde, Skotland. 3. divisionsspillerne Nicky Bach og Frederik Aalestrup fik to gange 10 mod Anders Skaarup og Kim Astrup. Endelig tabte VEB's Emilie Juul Møller og Tritons Simon Friis Amossen med 15-21, 7-21 til englænderne Marcus Ellis og Alyssa Lim. Semifinalerne begyndte fredag kl. 15.00 i Arena Nord. Der er finaler lørdag fra kl. 12.00.